**ZÁPISNICA**

**z druhého zasadnutia obecného zastupiteľstva v obci Lipovce**

**konaného 13.03.2023**

Prítomní: podľa prezenčnej listiny

*Program:*

1. *Otvorenie zasadnutia obecného zastupiteľstva, schválenie programu*
2. *Určenie zapisovateľa a overovateľov*
3. *Návrh na odsúhlasenie zmeny rozpočtu obce Lipovce rozpočtovým opatrením č. 1/2023*
4. *Návrh na schválenie Dodatku č. 1 k VZN Obce Lipovce – č. 3/2023 o určení výšky príspevku za pobyt dieťaťa v MŠ a školskom zariadení v zriaďovateľskej pôsobnosti obce Lipovce*
5. *Návrh na čerpanie rezervného fondu na vypracovanie projektovej dokumentácie –rozšírenie kapacít MŠ*
6. *Návrh na čerpanie rezervného fondu na vypracovanie projektovej dokumentácie – zníženie energetickej náročnosti bodov ZŠ*
7. *Rôzne*
8. *Diskusia*
9. *Záver*

**Priebeh rokovania**

**K bodu 1 – Otvorenie zasadnutia Obecného zastupiteľstva (ďalej len OZ)**

Zasadnutie OZ v Lipovciach otvoril privítaním prítomných poslancov a prisediacich občanov starosta obce. Starosta konštatoval že OZ je uznášania schopné, predniesol program zasadnutia OZ a následne dal hlasovať

OZ **odsúhlasilo** prednesený program.

*Hlasovanie: za: 7 proti: 0 zdržal sa: 0*

**K bodu 2- Určenie zapisovateľa a overovateľov**

**Overovatelia zápisnice:** Ing. Stanislav Imrich a Juraj Kušnirik

**Zapisovateľ:**  Jozef Petrík

*Hlasovanie: za: 7 proti: 0 zdržal sa: 0*

**K bodu 3 - Návrh na odsúhlasenie zmeny rozpočtu obce Lipovce rozpočtovým**

**opatrením č. 1/2023**

Starosta obce prečítal dôvodovú správu na zmeny v rozpočte obce Lipovce rozpočtovým opatrením č. 1/2023

Obecné zastupiteľstvo v Lipovciach

***schvaľuje***

zmenu rozpočtuobce Lipovce rozpočtovým opatrením 1/2023.

***Uznesenie 1/2 – 3/2023***

*Hlasovanie: za: 7 proti: 0 zdržal sa: 0*

**K bodu 4 –****Návrh na schválenie Dodatku č. 1 k VZN Obce Lipovce – č. 3/2023 o určení**

**výšky príspevku za pobyt dieťaťa v MŠ a školskom zariadení v**

**zriaďovateľskej pôsobnosti obce Lipovce**

Starosta predniesol návrh Dodatku k VZN obce Lipovce č.3/2023. Vysvetlil dôvody predloženia tohto dodatku a následne dal hlasovať.

Obecné zastupiteľstvo v Lipovciach

***schvaľuje***

Dodatok č. 1 k VZN Obce Lipovce – č. 3/2023 o určení výšky príspevku za pobyt dieťaťa v MŠ a školskom zariadení v zriaďovateľskej pôsobnosti obce Lipovce,

***Uznesenie 2/2 – 3/2023***

*Hlasovanie: za: 7 proti: 0 zdržal sa: 0*

**K bodu 5 – Návrh na čerpanie rezervného fondu na vypracovanie projektovej**

**dokumentácie –rozšírenie kapacít MŠ**

Starosta obce predložil návrh na prípravu projektovej dokumentácie na rozšírenie kapacít MŠ v Lipovciach. Ozrejmil situáciu s prípravou podkladov a dal hlasovať.

Obecné zastupiteľstvo v Lipovciach

***schvaľuje***

čerpanie rezervného fondu na prípravu podkladov spracovania projektovej dokumentácie a všetkých potrebných dokladov k projektu: “Rozšírenie kapacít materskej školy v Lipovciach“ vo výške najviac 20 000 €.

***Uznesenie 3/2 – 3/2023***

*Hlasovanie: za: 7 proti: 0 zdržal sa: 0*

**K bodu 6 – Návrh na čerpanie rezervného fondu na vypracovanie projektovej**

**dokumentácie – zníženie energetickej náročnosti bodov ZŠ**

Starosta obce predniesol možnosť podania žiadosti o NFP na projekt: „Zníženie energetickej náročnosti budov Základnej školy v Lipovciach“. Po diskusii poslanci poverili starostu prípravou potrebných podkladov.

Obecné zastupiteľstvo v Lipovciach

***schvaľuje***

čerpanie rezervného fondu na prípravu podkladov spracovania projektovej dokumentácie a všetkých potrebných dokladov k projektu: “ Zníženie energetickej náročnosti budov Základnej školy v Lipovciach“ vo výške najviac 15 000 €.

***Uznesenie 4/2 – 3/2023***

*Hlasovanie: za: 7 proti: 0 zdržal sa: 0*

**K bodu 7 – Rôzne**

**7a.** Starosta prečítal žiadosť OZ Žijeme skautingom na možnosť prenájmu chaty Pionier. Následne dal slovo zástupcovi občianskeho združenia, aby prezentoval činnosť združenia a účel prenájmu chaty.

Poslanci po prerokovaní súhlasili s prenájmom a poverili starostu prípravou zmluvy a potrebných podkladov. Nájom bude formou investícií do opráv a údržby chatky Pionier. Presné pravidlá budú uvedené v zmluve

Obecné zastupiteľstvo v Lipovciach

***schvaľuje***

prenájom chaty Pionier so súp. číslom 191 postavená na parcele registra C-456/2 zapísaná na LV 442 v k.ú. Lipovce, obce Lipovce v prospech nájomcu: Žijeme skautingom, o.z., Zlatá Baňa 81, 082 52 Kokošovce. Nájom bude formou investícií do opráv a rekonštrukcie a udržiavania danej chatky, presne dojednané v Nájomnej zmluve.

***Uznesenie 5/2 – 3/2023***

*Hlasovanie: za: 7 proti: 0 zdržal sa: 0*

**7b.** Starosta predniesol návrh Cenníka obecnej požičovne bicyklov „Bike Lipovce“ na rok 2023. Po prerokovaní položiek poslanci odsúhlasili prednesený cenník.

Obecné zastupiteľstvo v Lipovciach

***schvaľuje***

cenník obecnej požičovne bicyklov Bike Lipovce na rok 2023

***Uznesenie 6/2 – 3/2023***

*Hlasovanie: za: 7 proti: 0 zdržal sa: 0*

**7c.** Starosta predniesol priebeh príprav projektovej dokumentácie na projekt: „Oplotenie, vstup a chodník na cintoríne v Lipovciach“

**K bodu 8 - Diskusia**

V diskusii nevystúpil nikto z prítomných.

**K bodu 9 - Záver**

Starosta obce po naplnení programu poďakoval poslancom OZ za účasť na zasadnutí a zasadnutie OZ ukončil.

V Lipovciach: 13.03.2023

Zapísal: Jozef Petrík Ján Šatník

starosta obce Lipovce

Overili: Ing. Stanislav Imrich ..........................................

Juraj Kušnirik .........................................